Isroil hukumati terrorchilar uchun o‘lim jazosini kiritmoqchi. Tegishli qonun loyihasi knessetda (parlament) ko‘rib chiqiladi. Terrorchilar uchun o‘lim jazosini kiritish qonun loyihasini knessetning "Likud" partiyasidan deputat Nava Prexi-Boker tayyorlagan. Ta’kidlanishicha, loyihani Isroil bosh vaziri Binyamin Netanyaxu qo‘llab-quvvatlagan. Hujjatga ko‘ra, terakt deb tan olingan jinoyat uchun qonunbuzarga o‘lim jazosi berilishi mumkin. Ayni vaqtda terrorchilik uchun sudlanganlarga beriladigan maksimal jazo umrbod qamoq jazosi hisoblanadi.